# Адам Лудвиг Левенхаупт

### от Уикипедия, свободната енциклопедия

Адам Лудвиг Левенхаупт шведски военачалник
Роден: | април 1659 Швеция
Починал: | 12 февруари 1719 Москва, Русия

Адам Лудвиг Левенхаупт (на шведски: Adam Ludwig Lewenhaupt) е шведски генерал. Учи в четири университета и до 1700 г. сменя различни военни служби в европейските държави. В началото на Великата Северна война е повикан от Карл XII в Швеция и есента на 1700 г. като полковник командва корпус за защита на Естония. При похода на краля към Полша през 1701 г. е оставен да отбранява Курландия и в качеството си на неин губернатор печели серия малки победи над поляците и русите: Шагарин (19 март 1703), Якобстадт (26 юли 1704), Гемауерстоф (16 юни 1705). От 1703 г. е генерал; от 1706 г. управлява и Ливония. През 1708 г. с почти всичките си сили и с голямо количество провизии и муниции се опитва да подкрепи руския поход на Карл XII, като се съедини с него край Днепър, но на 29 септември е разбит от русите край Лесная. В битката при Полтава командва пехотата, после заедно с Карл XII ръководи отстъплението и на 1 юли 1709 г. капитулира при Переволочная. Останалия си живот прекарва в плен в Москва, където пише история на живота си, публикувана в Швеция през 1757 г.

Тази статия, свързана с Швеция, е все още мъниче. Можете да помогнете на Уикипедия, като я редактирате и я разширите.
Взето от „http://bg.wikipedia.org../../../%D0%B0/%D0%B4/%D0%B0/%D0%90%D0%B4%D0%B0%D0%BC_%D0%9B%D1%83%D0%B4%D0%B2%D0%B8%D0%B3_%D0%9B%D0%B5%D0%B2%D0%B5%D0%BD%D1%85%D0%B0%D1%83%D0%BF%D1%82_fcbb.html“.

Категории: Шведски мъничета | История на Швеция | Военни дейци

##### Views

- Статия
- Беседа
- Текуща версия

##### Търсене

##### На други езици

- Dansk
- Deutsch
- English
- Polski
- Svenska